ไฟเขียว! ครม.ตั้ง “นพ.โอภาส การย์กวินพงศ์” นั่งเก้าอี้ปลัด สธ.คนใหม่
ครม.ไฟเขียวแต่งตั้ง "นพ.โอภาส การย์กวินพงศ์" แต่งตั้งเป็นปลัดกระทรวงสาธารณสุขคนใหม่ มีผล 1 ตุลาคม 2565 หลังทำหน้าที่ดูแลสถานการณ์โควิด-19 ได้เป็นอย่างดี
ครม.ไฟเขียวแต่งตั้ง "นพ.โอภาส การย์กวินพงศ์" แต่งตั้งเป็นปลัดกระทรวงสาธารณสุขคนใหม่ มีผล 1 ตุลาคม 2565 หลังทำหน้าที่ดูแลสถานการณ์โควิด-19 ได้เป็นอย่างดี
12 ก.ค. 2565

ผู้สื่อข่าวรายงานจากทำเนียบรัฐบาลว่า ในการประชุมคณะรัฐมนตรี (ครม.) ที่มีพล.อ.ประยุทธ์ จันทร์โอชา นายกรัฐมนตรี และรมว.กลาโหม เป็นประธาน มีมติแต่งตั้ง นพ.โอภาส การย์กวินพงศ์ อธิบดีกรมควบคุมโรค ดำรงตำแหน่งปลัดกระทรวงสาธารณสุข แทน นพ.เกียรติภูมิ วงศ์รจิต ที่จะเกษียณอายุราชการ​
ตามที่นายอนุทิน ชาญวีรกูล รองนายกรัฐมนตรี และ​รัฐมนตรีว่าการกระทรวงสาธารณสุข​ เสนอโดย หมอโอภาส จะเข้าปฏิบัติงานในตำแหน่งใหม่ นับตั้งแต่วันที่ 1 ตุลาคม 2565 เป็นต้นไป
สำหรับ นพ.โอภาส การย์กวินพงศ์ หรือ หมอจิ๋ว เริ่มมีบทบาทที่เห็นเด่นชัดมากขึ้น นับตั้งแต่เกิดการแพร่ระบาดของโควิด-19 และเข้ารับตำแหน่งอธิบดีกรมควบคุมโรค โดยเป็นผู้นำแถลงสถานการณ์ประจำวัน และรับมือกับสถานการณ์การระบาดในช่วงที่ผ่านมา